สนใจร้านนี้มานานมากค่ะ จนร้านมีหน้าร้าน และใกล้ที่ทำงาน ได้โอกาสไปใช้บริการวันที่ร้านเปิดวันแรกเลยค่ะ

เข้ามาถึงร้าน บรรยากาศการตดแต่งดีมากๆเลย เน้นสีเขียวทำให้รู้สึกผ่อนคลายเหมือนอยู่ท่ามกลางสวนสวยๆ

มีโต๊ะน่ารักๆให้บริการ 4 โต๊ะ และมีโซนบ้านต้นไม้ที่ยังไม่เปิดโซนอีกส่วนหนึ่ง

ตั้งใจอยากจะชิมทุกเมนูเลยค่ะ
• Sexy Blueberry เปรี้ยวๆหวานๆ กำลังดีค่ะ
• Tofuna เค้กชอคโกแลตที่มีกล้วยอยู่ด้านล่าง อร่อยมากกกกค่ะ แฟนก็ชอบเมนูนี้ค่ะ
• Melty Choc เมนูนี้เสิร์ฟ 4 ชิ้นเล็กๆ ราคา 80 บาท เมนูนี้ใครชอบหวานๆ แนะนำเลยค่ะ หวานมาก ชอคโกแลตก็เข้มข้นมากเช่นกัน
• 4B Brownie ช่วงที่ไปใช้บริการมีโปรแถมฟรีเมนูนี้ให้ลูกค้าอยู่ค่ะ ใช้ถั่งดำ ไม่ใช้แป้งเลยค่ะ แฟนชอบมาก ไม่หวานมาก กำลังดีค่ะ
• ชาโคบาร์ แท่งละ 50 บาท อุดมไปด้วยไฟเบอร์แน่นๆ เมนูนี้ซื้อกลับมาทานที่บ้านค่ะ กรอบนอกนุ่มใน อร่อยดีค่ะ
• เค้กกล้วยหอม แถมอีกแล้ววว อร่อยมากค่ะ หอมๆ นุ่มๆ มีลูกเกดด้วย

มาถึงเมนูอาหารคาวกันบ้างค่ะ
• ขนมจีบทีละ 8 ลูก มาพร้อมน้ำจิ้มเฉพาะตัว แป้งบางดีมากเลยค่ะ ไส้เป็นอกไก่สับกับผักกาดขาวค่ะ ทานแล้วอร่อยแบบไม่ต้องจิ้มน้ำจิ้มเลย
• สลัดผักน้ำราดแบบโฮมเมด อร่อยมากกกค่ะ น้ำราดเป็นแอปเปิ้ลไซเดอร์ ผสมกับงาดำ และกระเทียมสับ เมนูนี้เจ้าของราดเอามาให้ชิมค่ะ
วันนี้ได้ทานของฟรีเยอะมากเลย ^_^

เจ้าของร้านน่ารัก เป็นกันเองมากค่ะ คือถ้าใครแพ้อะไร อยากรู้ว่าแต่ละเมนูใช้อะไรบ้าง ถามได้เลยค่ะ

ถ้ามีโอกาสจะแวะไปใช้บริการอีกแน่นอนค่ะ ????